তথ্যবিবরণী নম্বর: ২০৮৮

ঢাকা থেকে চালু হচ্ছে নতুন ট্রেন

**পৌনে চার ঘণ্টায় যাওয়া যাবে খুলনা ও বেনাপোল, উদ্বোধন ২৪ ডিসেম্বর**

ঢাকা, ৩ পৌষ (১৮ ডিসেম্বর):

ঢাকা থেকে কাশিয়ানী জংশন হয়ে খুলনা ও বেনাপোলে নতুন দুই জোড়া যাত্রীবাহী ট্রেন চালু হচ্ছে আগামী ২৪ ডিসেম্বর। খুলনা-ঢাকা-খুলনা রুটে ‘জাহানাবাদ এক্সপ্রেস’ এবং বেনাপোল-ঢাকা-বেনাপোল রুটে ‘রূপসী বাংলা’ এক্সপ্রেস সাপ্তাহিক একদিনের বিরতি রেখে নিয়মিত যাতায়াত করবে। নতুন চালুকৃত দু’টি ট্রেনযোগে মাত্র পৌনে চার ঘণ্টায় ঢাকা থেকে খুলনা ও বেনাপোল পৌঁছানো যাবে।

উল্লেখ্য, বর্তমানে ট্রেনযোগে ঢাকা থেকে টাঙ্গাইল-ঈশ্বরদী হয়ে খুলনা যেতে সময় লাগে ৯ ঘণ্টা ৩০ মিনিট এবং রাজবাড়ী হয়ে বেনাপোল যেতে ৭ ঘণ্টা ৩৫ মিনিট অর্থাৎ নতুন চালুকৃত ট্রেনযোগে ঢাকা-খুলনা ও বেনাপোল যাতায়াতে সময় কম লাগবে যথাক্রমে ৫ ঘণ্টা ৩৫ মিনিট ও প্রায় ৪ ঘণ্টা।

আগামী ২৪ ডিসেম্বর রেলপথ উপদেষ্টা মুহাম্মদ ফাওজুল কবির খান ট্রেন দু’টির চলাচল উদ্বোধন করবেন।

#

রেজাউল/মেহেদী/সঞ্জীব/সেলিম/২০২৪/২২.১৫ ঘণ্টা

তথ্যবিবরণী নম্বর: ২০৮৭

**উজবেকিস্তানে বাংলাদেশ দূতাবাসে আন্তর্জাতিক**

**অভিবাসন দিবস ও জাতীয় প্রবাসী দিবস ২০২৪ উদ্‌যাপন**

ঢাকা, ৩ পৌষ (১৮ ডিসেম্বর):

‘প্রবাসীর অধিকার, আমাদের অঙ্গীকার ও বৈষম্যহীন বাংলাদেশ আমাদের সবার’ প্রতিপাদ্যকে উপজীব্য করে বাংলাদেশ দূতাবাস, উজবেকিস্তান আজ যথাযথ মর্যাদায় আন্তর্জাতিক অভিবাসন দিবস ও জাতীয় প্রবাসী দিবস ২০২৪ **উদ্‌যাপন** করেছে। অনুষ্ঠানের শুরুতে রাষ্ট্রপ্রতি, প্রধান উপদেষ্টা-সহ মন্ত্রণালয় কর্তৃক প্রেরিত সংশ্লিষ্ট উপদেষ্টাগণের বাণী পাঠ করা হয়।

এ উপলক্ষ্যে আয়োজিত এক মতবিনিময় সভায় উজবেকিস্তানে নিযুক্ত বাংলাদেশের রাষ্ট্রদূত ড. মোহাম্মদ মনিরুল ইসলাম তাঁর সভাপতির বক্তব্যে বাংলাদেশের উন্নয়ন ও সমৃদ্ধিতে প্রবাসীদের সক্রিয় সহযোগিতা ও ইতিবাচক ভূমিকার প্রশংসা করেন। প্রধান উপদেষ্টা প্রফেসর মুহাম্মদ ইউনূসের নেতৃত্বাধীন অন্তর্বর্তীকালীন সরকার গঠনের পটভূমি ও প্রেক্ষাপটের ওপর আলোকপাত করে, প্রবাসীদের অধিকার, কল্যাণ ও নিরাপত্তা নিশ্চয়তা বিধানের পাশাপাশি দেশে দক্ষ জনশক্তি গড়ে তুলতে রাষ্ট্রদূত সরকারের দৃঢ় প্রত্যয়, প্রতিশ্রুতি ও পদক্ষেপসমূহের বর্ণনা করেন। বৈষম্যহীন, শোষণমুক্ত, দুর্নীতিমুক্ত, সুখী, সমৃদ্ধ, আধুনিক বাংলাদেশ বিনির্মাণে তিনি সকলকে যার যার অবস্থান থেকে কার্যকর অবদান রাখার জন্য উদাত্ত আহ্বান জানান। দেশপ্রেমে উদ্বুদ্ধ হয়ে ব্যাংকিং চ্যানেলে রেমিটেন্স পাঠানোর ব্যাপারে রাষ্ট্রদূত ড. ইসলাম সকলকে উৎসাহিত করেন। উজবেকিস্তানে ভৌত-কাঠামো, নির্মাণ এবং টেক্সটাইল সেক্টরে বিদেশি কর্মীদের চাহিদা রয়েছে উল্লেখ করে উজবেকিস্তান বাংলাদেশের কর্মীদের জন্য এক নতুন গন্তব্য হতে পারে বলে তিনি অভিমত ব্যক্ত করেন। রাষ্ট্রদূত বলেন, বাংলাদেশের কর্মীদের দক্ষতা, সক্ষমতা ও অভিজ্ঞতাকে কাজে লাগানোর ব্যাপারে উজবেকিস্তানের উদ্যোক্তা ও ব্যবসায়ী প্রতিষ্ঠানসমূহ সক্রিয়ভাবে বিবেচনা করতে পারে, যা দু’দেশের সম্পর্কে এক নতুন মাত্রা যোগ করবে।

মতবিনিময়ের পর দূতাবাসে আগত প্রবাসী বাংলাদেশিদের বিভিন্ন প্রকারের কনস্যুলার সেবা প্রদান করা হয়। উজবেকিস্তানের জনপ্রিয় ব্যান্ড ‘হাভাস’ এর পরিবেশনায় বাংলাদেশের দেশাত্মবোধক সংগীত পরিবেশিত হয়, যা উপস্থিত সকলের ভূয়সী প্রশংসা কুড়িয়েছে।

#

মনিরুল/মেহেদী/সঞ্জীব/জয়নুল/২০২৪/২২২০ঘণ্টা

তথ্যবিবরণী নম্বর: ২০৮৬

**কামরাঙ্গীরচরে অবৈধ গ্যাস সংযোগ বিচ্ছিন্ন করেছে তিতাস গ্যাস কর্তৃপক্ষ**

ঢাকা, ৩ পৌষ (১৮ ডিসেম্বর):

আজ এক অভিযানে কামরাঙ্গীরচরের ঝাউচর ও নয়াগাঁওয়ে অবৈধ গ্যাস সংযোগ বিচ্ছিন্ন করেছে তিতাস গ্যাস কর্তৃপক্ষ। অভিযানের ঝাউচর ও নয়াগাঁও এলাকার আল মোহাম্মদিয়া ফার্নিচার, খানাঢুলি কারখানা ও মা বাবার দোয়া এলুমিনিয়ামের অবৈধ বিতরণ লাইন উচ্ছেদ করা করা হয়। এসময় ৭টি অবৈধ গ্যাস বার্নার-সহ ৩টি অবৈধ সংযোগ বিচ্ছিন্ন ও প্রায় ৩০০ ফুটের বেশি অবৈধ বিতরণ লাইনের উচ্ছেদ করা হয়েছে। এছাড়া ২৪০ ফুট এমএস পাইপ, ৭টি বার্নার, ১টি কম্প্রেসর মেসিন/বুস্টার, বেশ কিছু বার্নারের মালামাল ও লোহার সরঞ্জাম এবং ১ সেট আরএমএস জব্দ করা হয়েছে।

অভিযানের নেতৃত্ব দেন জ্বালানি ও খনিজ সম্পদ বিভাগের নির্বাহী ম্যাজিস্ট্রেট ফজলে ওয়াহিদ। দিনব্যাপী অভিযানে ডিজিএম, মেঢাবিবি-৫, তিতাস গ্যাস ট্রান্সমিশন এন্ড ডিস্ট্রিবিউশন পিএলসি-সহ তিতাস গ্যাসের কর্মকর্তাবৃন্দ উপস্থিত ছিলেন।

মোবাইল কোর্ট পরিচালনাকালে মালিক পক্ষের কেউ উপস্থিত ছিলেন না বিধায় তাৎক্ষণিক কোনোরূপ দণ্ড আরোপ করা যায়নি। সংশ্লিষ্ট ব্যবস্থাপক, তিতাস গ্যাস ট্রান্সমিশন এন্ড ডিস্ট্রিবিউশন পিএলসি ধানমণ্ডিকে নিয়মিত পরিদর্শন ও মামলা করার নির্দেশনা প্রদান করা হয়েছে।

#

শফিউল্লাহ/মেহেদী/পবন/রানা/রফিকুল/জয়নুল/২০২৪/২১৪৫ঘণ্টা

তথ্যবিবরণী নম্বর: ২০৮৫

**বৈষম্যবিরোধী ছাত্র আন্দোলনে আহতদের চিকিৎসা**

**ও পুনর্বাসনে সবাইকে একসাথে কাজ করতে হবে**

**--- স্বাস্থ্য উপদেষ্টা**

ঢাকা, ৩ পৌষ (১৮ ডিসেম্বর):

স্বাস্থ্য উপদেষ্টা নূরজাহান বেগম বলেছেন, বৈষম্যবিরোধী ছাত্র-আন্দোলনে আমরা অনেক সন্তানকে হারিয়েছি। অনেক ছাত্র-জনতার স্থায়ীভাবে অঙ্গহানি হয়েছে। তাদের যথাযথ চিকিৎসা এবং পুনর্বাসনের ব্যাপারে আমাদের সবাইকেই একযোগে কাজ করতে হবে।

স্বাস্থ্য উপদেষ্টার সাথে আজ মন্ত্রণালয়ে তাঁর অফিসকক্ষে বাংলাদেশে নিযুক্ত কানাডার হাইকমিশনার অজিত সিং সাক্ষাৎ করতে এলে তিনি এসব কথা বলেন।

স্বাস্থ্য উপদেষ্টা বৈষম্যবিরোধী আন্দোলনে আহতদের ব্যাপারে হাইকমিশনারকে অবহিত করেন। তিনি বলেন, গুরুতর আহতদের কয়েকজনকে রোবোটিকস ফিজিওথেরাপি চিকিৎসার জন্য ব্যাংককে পাঠানো হয়েছে। এ ধরনের ব্যয়বহুল যন্ত্রপাতি আমাদের দেশে নেই। আন্দোলনে আহতদের জন্য এক সেট রোবোটিকস ফিজিওথেরাপি যন্ত্রপাতি চায়না সরকার থেকে বিনামূল্যে পাওয়া যাচ্ছে। সেটা স্থাপন করলে দেশেই আহতদের রোবোটিকস ফিজিওথেরাপির চিকিৎসা দেওয়া সম্ভব হবে।

কানাডার হাইকমিশনার জানান, কানাডা সরকার বাংলাদেশের সাথে উন্নয়ন সহযোগিতা, বাণিজ্য-সহ বিভিন্ন সেক্টরে কাজ করে যাচ্ছে। বিশেষত স্বাস্থ্য খাতে আইসিডিডিআরবি এবং ব্র্যাকের সাথে কাজ করে যাচ্ছে। কানাডায় বিপুল সংখ্যক বাংলাদেশির বসবাস রয়েছে। বাংলাদেশে যদি কিছু হয় সেটার প্রভাব কানাডাতেও পড়ে।

হাইকমিশনারের প্রশ্নের জবাবে স্বাস্থ্য উপদেষ্টা বলেন, কানাডা আমাদের ডাক্তার, নার্স, ফ্যাকাল্টি মেম্বারদের উন্নত প্রশিক্ষণের ব্যবস্থা করতে পারে। এছাড়া হাসপাতালগুলোর ব্যবস্থাপনা এবং তত্ত্বাবধানজনিত ব্যাপারে প্রশিক্ষণে সহযোগিতা করতে পারে।

সাক্ষাৎকালে কানাডিয়ান হাইকমিশনের কর্মকর্তা অ্যাওয়ার্ড ক্যাবরেরা, ফারজানা সুলতানা এবং স্বাস্থ্যসেবা বিভাগের যুগ্মসচিব মোঃ মামুনুর রশীদ উপস্থিত ছিলেন।

#

শাহাদাত/পবন/রানা/রফিকুল/জয়নুল/২০২৪/২০৩০ঘণ্টা

তথ্যবিবরণী নম্বর: ২০৮৪

**গৃহকর্মীদের প্রতি নিষ্ঠুর আচরণের সংস্কৃতি দূর করতে হবে**

**--- উপদেষ্টা শারমীন এস মুরশিদ**

ঢাকা, ৩ পৌষ (১৮ ডিসেম্বর):

মহিলা ও শিশু বিষয়ক উপদেষ্টা শারমীন এস মুরশিদ বলেছেন, গৃহকর্মীদের প্রতি অবহেলা, বিবর্জিত নিষ্ঠুরতার অবমাননাকর আচরণের সংস্কৃতি দূর করতে হবে। যে মানুষটি আমাদের বাড়িতে কাজ করছে, সাহায্য করছে, সার্ভ করছে সে মানুষটিকে রক্ষা করার দায়িত্ব আমাদের। তার স্বাস্থ্য, চিকিৎসা, শিক্ষা, ধর্মীয় আচরণ, ছুটি দেওয়া ইত্যাদি দায়ি়ত্ব আমাদের মানবতাবোধের মধ্যে আনতে হবে।

উপদেষ্টা আজ ঢাকায় ডেইলি স্টার কার্যালয়ে গণস্বাক্ষরতা অভিযান এবং অক্সফাম ইন বাংলাদেশ-এর আয়োজনে নারী গৃহকর্মীদের সুরক্ষা ও জীবনমান উন্নয়ন : আমাদের করণীয়, গোলটেবিল বৈঠকে প্রধান অতিথির বক্তৃতাকালে এসব কথা বলেন।

গোলটেবিল বৈঠকে গণস্বাক্ষরতা অভিযানের নির্বাহী পরিচালক রাশেদা কে চৌধুরীর সভাপতিত্বে বিশেষ অতিথি হিসেবে দ্য ডেইলি স্টার পত্রিকার সম্পাদক মাহফুজ আনাম, শ্রম সংস্কার কমিশনের নির্বাহী পরিচালক ও বিলসের চেয়ারপারসন সৈয়দ সুলতান উদ্দিন আহমদ, বিশিষ্ট মানবাধিকার কর্মী নারীপক্ষের প্রতিষ্ঠাতা সদস্য শিরিন পারভিন হক বক্তৃতা করেন।

উপদেষ্টা বলেন, সরকার গত দুই দশকে নারীদের উন্নয়নে বেশ কিছু ইতিবাচক পদক্ষেপ নিয়েছে। এতে নারী গৃহকর্মীরা খুব কমই উপকৃত হয়েছেন। বিবিএস জরিপ ২০২২ অনুসারে, বাংলাদেশে প্রায় ২ দশমিক ৫ মিলিয়ন মানুষ গৃহকর্মী হিসেবে নিযুক্ত রয়েছে। তাদের মধ্যে প্রায় শতকরা ৮০ ভাগ নারী, যারা নদী ভাঙন, অতি দারিদ্র্য ইত্যাদির কারণে গ্রামীণ এলাকা থেকে শহরে উন্নত জীবিকার সন্ধানে চলে এসেছে কিন্তু প্রয়োজনীয় শিক্ষা ও দক্ষতার অভাবের কারণে তারা ভালো চাকরিতে নিযুক্ত হতে পারে না। তিনি বলেন, বাংলাদেশের গৃহকর্মীদের একটি প্রধান চ্যালেঞ্জ হলো শ্রম আইন দ্বারা প্রদত্ত আইনি সুরক্ষা থেকে তাদের বাদ পড়া। যদিও বাংলাদেশ সরকার গৃহকর্মীদের উন্নয়নের জন্য গৃহকর্মী সুরক্ষা ও কল্যাণ নীতি ২০১৫ প্রণয়ন করেছে কিন্তু সরকার এখনও নীতি বাস্তবায়নের জন্য আইনি কাঠামোর প্রচলন করেনি। প্রস্তাবগুলো সুনির্দিষ্ট আকারে সরকারের কাছে পেশ করার জন্য গোলটেবিল বৈঠকে তাগিদ দেন তিনি।

বৈঠকে আলোচকদের মধ্যে অক্সফাম ইন বাংলাদেশের প্রোগ্রাম ডিরেক্টর মাহমুদা সুলতানা, গণস্বাক্ষরতা অভিযান চেয়ারপারসন ও আরডিআরএস বাংলাদেশের নির্বাহী পরিচালক তপন কুমার কর্মকার, বাংলাদেশ মহিলা পরিষদের সভাপতি ডাক্তার ফৌজিয়া, মুসলিম ইন ফরমাল সেক্টর ইন্ডাস্ট্রি মিসকলস কাউন্সিলের চেয়ারপারসন মির্জা নুরুল গনি শোভন, এনএসডিসি সাবেক সিইও বিশ্ব ব্যাংকের পরামর্শ মোঃ খোরশেদ আলম গোলটেবিল বৈঠকে তাদের মতামত ব্যক্ত করেন। আলোচকদের মধ্যে কল্যাণপুর পোড়া বস্তি থেকে আগত গৃহকর্মী চম্পা বেগম, লিপি বেগম, গৃহশ্রমিক অধিকার প্রতিষ্ঠা নেটওয়ার্কের ভারপ্রাপ্ত সমন্বয়কারী আবুল হোসাইন তাদের পেশাগত কর্মের ওপর যে অভিঘাত তা বর্ণনা করেন।

#

রফিকুল/মেহেদী/সঞ্জীব/জয়নুল/২০২৪/২২০০ঘণ্টা

Handout Number: 2083

**Agriculture, Water Resources, and Environment**

**Ministries unite to Tackle Climate Impacts on Agriculture  
 --- Environment Advisor**

Dhaka, 18 December 2024:

Syeda Rizwana Hasan, Advisor to the Ministry of Environment, Forest and Climate Change and the Ministry of Water Resources stated that addressing the adverse effects of climate change on agriculture requires a coordinated approach. To achieve this, the Ministries of Agriculture, Water Resources, and Environment, Forest and Climate Change are working collaboratively. She emphasized the need for long-term planning to ensure sustainable agricultural production.

The advisor made these remarks today as the chief guest at a roundtable discussion titled ÔImpact of Climate Change on Agriculture and the Way Forward,Õ organized by Bangladesh Agricultural Reporters Forum (BARF) at the National Press Club.

The advisor highlighted that agricultural production is declining due to droughts, excessive rainfall, salinity, and floods. To solve these challenges, the use of research and innovative technology is essential. She also stressed the importance of producing safe and organic food, urging everyone to contribute to this effort. Ensuring safe food is a shared responsibility, and organizing safe food fairs is vital. Awareness regarding pesticide use is equally important.

The event was attended by Dr. Mohammad Emdad Ullah Mian, Secretary of the Ministry of Agriculture, as a special guest, and Abdul Awal Mintoo, former President of FBCCI, as the keynote speaker. Dr. Ali Afzal, Secretary General of the Bangladesh Seed Association, presented a paper at the discussion. The roundtable, chaired by BARF President Rafiqul Islam Sabuj, was moderated by its General Secretary, Kawsar Azam.

Speakers at the roundtable discussed various aspects of agriculture and climate change. They emphasized the importance of sustainable agricultural production, developing climate-resilient crops, and taking special measures to protect small-scale farmers.

The event was attended by agricultural experts, environmentalists, policymakers, and journalists.

#

Dipankar/Paban/Rana/Sanjib/Joynul/2024/2030 hour 

তথ্যবিবরণী নম্বর: ২০৮২

**কৃষিতে জলবায়ুর প্রভাব মোকাবিলায় কৃষি,**

**পানি ও পরিবেশ মন্ত্রণালয় একসাথে কাজ করছে**

**--- পরিবেশ উপদেষ্টা**

ঢাকা, ৩ পৌষ (১৮ ডিসেম্বর):

পরিবেশ, বন ও জলবায়ু পরিবর্তন মন্ত্রণালয় এবং পানি সম্পদ মন্ত্রণালয়ের উপদেষ্টা সৈয়দা রিজওয়ানা হাসান বলেছেন, কৃষি খাতে জলবায়ু পরিবর্তনের নেতিবাচক প্রভাব মোকাবিলায় সমন্বিত উদ্যোগ প্রয়োজন, এজন্য কৃষি, পানি সম্পদ এবং পরিবেশ-সহ সংশ্লিষ্ট সকল মন্ত্রণালয় একসাথে কাজ করছে। তিনি বলেন, কৃষি উৎপাদন টেকসই রাখতে দীর্ঘমেয়াদি পরিকল্পনা নেওয়া হবে।

আজ বিএআরএফের আয়োজনে ঢাকায় জাতীয় প্রেস ক্লাবে ‘কৃষিখাতে জলবায়ু পরিবর্তনের প্রভাব ও করণীয়’ শীর্ষক গোলটেবিল বৈঠকে প্রধান অতিথির বক্তব্যে এসব কথা বলেন।

উপদেষ্টা বলেন, খরা, অতিবৃষ্টি, লবণাক্ততা ও বন্যার কারণে কৃষি উৎপাদন হ্রাস পাচ্ছে। এসব সমস্যার সমাধানে গবেষণা ও প্রযুক্তির ব্যবহার অত্যন্ত জরুরি। তিনি বলেন, নিরাপদ ও অর্গানিক খাদ্য উৎপাদনে সবাইকে এগিয়ে আসতে হবে। নিরাপদ খাদ্য নিশ্চিত করা সবার দায়িত্ব। কীটনাশক ব্যবহারে সচেতন হওয়ার আহ্বান জানান তিনি।

অনুষ্ঠানে বিশেষ অতিথি ছিলেন কৃষি মন্ত্রণালয়ের সচিব ড. মোহাম্মদ এমদাদ উল্লাহ মিয়ান। প্রধান আলোচক ছিলেন এফবিসিসিআই’র সাবেক সভাপতি আবদুল আউয়াল মিন্টু। প্রবন্ধ উপস্থাপন করেন বাংলাদেশ সিড অ্যাসোসিয়েশনের মহাসচিব কৃষিবিদ ড. আলী আফজাল। বাংলাদেশ এগ্রিকালচারাল রিপোর্টার্স ফোরামের সভাপতি রফিকুল ইসলাম সবুজের সভাপতিত্বে গোলটেবিল বৈঠকটি পরিচালনা করেন সংগঠনটির সাধারণ সম্পাদক কাওসার আজম।

গোলটেবিল বৈঠকে বিভিন্ন বক্তা কৃষি ও জলবায়ু পরিবর্তনের প্রভাব নিয়ে আলোচনা করেন। তাঁরা টেকসই কৃষি উৎপাদন, জলবায়ু সহনশীল ফসল এবং ক্ষুদ্র কৃষকদের সুরক্ষায় পদক্ষেপ নেওয়ার ওপর গুরুত্বারোপ করেন।

বৈঠকে কৃষি বিশেষজ্ঞ, পরিবেশবিদ, নীতিনির্ধারক ও সাংবাদিকরা অংশ নেন।

#

দীপংকর/পবন/রানা/রফিকুল/জয়নুল/২০২৪/১৯১০ঘণ্টা

তথ্যবিবরণী নম্বর: ২০৮১

**টঙ্গী ইজতেমা মাঠে হতাহতের ঘটনায় জড়িতদের আইনের আওতায় আনা হবে**

**--- স্বরাষ্ট্র উপদেষ্টা**

ঢাকা, ৩ পৌষ (১৮ ডিসেম্বর):

স্বরাষ্ট্র উপদেষ্টা লেফটেন্যান্ট জেনারেল মোঃ জাহাঙ্গীর আলম চৌধুরী (অব.) বলেছেন, যারা টঙ্গী বিশ্ব ইজতেমার মাঠ নিয়ন্ত্রণকে কেন্দ্র করে হতাহতের ঘটনায় জড়িত তাদেরকে অবশ্যই আইনের আওতায় আনা হবে। এতে ছাড় দেওয়ার কোনো অবকাশ নেই। খুনিদের কোনো অবস্থায় ছাড় দেওয়ার সুযোগ নাই। যারা প্রকৃত দোষী তাদেরকে আইনের আওতায় আনা হবে।

আজ রাজধানীর বাংলাদেশ সচিবালয়ে স্বরাষ্ট্র মন্ত্রণালয়ের সম্মেলন কক্ষে টঙ্গীতে আসন্ন বিশ্ব ইজতেমা সুষ্ঠুভাবে আয়োজনের লক্ষ্যে তাবলীগ জামাতের দুই গ্রুপের (জোবায়ের ও সাদ) সঙ্গে বিশেষ আলোচনা সভা শেষে সাংবাদিকদের ব্রিফিংকালে উপদেষ্টা এসব কথা বলেন।

উপদেষ্টা বলেন, কেউ আইনের ঊর্ধ্বে নয়। অন্যায়কারীকে কোনো ছাড় দেওয়া হবে না। সঠিক তদন্ত করে আইনের আওতায় আনা হবে। তিনি বলেন, তাবলীগ জামাতের দুই গ্রুপকে অনমনীয় অবস্থান থেকে সরে এসে ছাড় দিতে হবে। তবেই আমরা একটি সুন্দর ও সুশৃঙ্খল বিশ্ব ইজতেমা উপহার দিতে পারবো। এ সময় তিনি বিশ্ব ইজতেমার মাঠে অনাকাক্সিক্ষত ঘটনায় নিহত শহিদদের আত্মার মাগফেরাত কামনা করেন এবং আহতদের আশু আরোগ্য কামনা করেন।

স্বরাষ্ট্র উপদেষ্টার সভাপতিত্বে বৈঠকে অন্যান্যের মধ্যে উপস্থিত ছিলেন ভূমি উপদেষ্টা এ এফ হাসান আরিফ, শিল্প উপদেষ্টা আদিলুর রহমান খান, তথ্য ও সম্প্রচার উপদেষ্টা নাহিদ ইসলাম, ধর্ম উপদেষ্টা ড. আ ফ ম খালিদ হোসেন, প্রধান উপদেষ্টার প্রতিরক্ষা ও জাতীয় সংহতি উন্নয়ন বিষয়ক বিশেষ সহকারী লেফটেন্যান্ট জেনারেল (অব.) আব্দুল হাফিজ, স্বরাষ্ট্র মন্ত্রণালয়ের বিশেষ সহকারী খোদা বকশ চৌধুরী প্রমুখ।

#

ফয়সল/মেহেদী/পবন/রানা/রফিকুল/জয়নুল/২০২৪/২০৪০ঘণ্টা

তথ্যবিবরণী নম্বর: ২০৮০

**শীঘ্রই শিক্ষা কমিশন ঘোষণা করবে সরকার**

**--- শিক্ষা মন্ত্রণালয়ের বিশেষ সহকারী**

বিরুলিয়া, সাভার, ঢাকা, ৩ পৌষ (১৮ ডিসেম্বর):

শিক্ষা মন্ত্রণালয়ের বিশেষ সহকারী প্রফেসর এম আমিনুল ইসলাম বলেছেন, কয়েকদিনের মধ্যেই শিক্ষা কমিশন ঘোষণা করতে যাচ্ছে সরকার। দেশে-বিদেশে ও আন্তর্জাতিক অঙ্গনে অনন্য, সুপরিচিত, মেধাবী ও দক্ষতাসম্পন্ন লোকদের নিয়ে শিক্ষা কমিশন গঠন করা হবে।

আজ সাভার বিরুলিয়ায় ড্যাফোডিল ইন্টারন্যাশনাল ইউনিভার্সিটির আন্তর্জাতিক সম্মেলন কক্ষে ডিন’স অ্যাওয়ার্ড প্রদান অনুষ্ঠানে এসব কথা বলেন তিনি।

বিশেষ সহকারী বলেন, বর্তমান সরকার শিক্ষাক্ষেত্রে উন্নয়নে বিশেষ গুরুত্বারোপ করেছে। শিক্ষাক্ষেত্রে বাজেট বৃদ্ধিসহ অন্যান্য সকল সহযোগিতা বৃদ্ধির মাধ্যমে পরিবর্তন আনার জন্য কাজ করছে সরকার। তিনি বলেন, শিক্ষার্থীদের মধ্যে প্রথম হওয়ার প্রবণতা জাগ্রত করতে হবে। প্রত্যেক শিক্ষাথীর ভিশন থাকতে হবে প্রথম হওয়া। দ্বিতীয় হওয়ার চিন্তা-ভাবনা শিক্ষাথীদের মন থেকে মুছে ফেলতে হবে। কারণ শিক্ষার্থীদের টপার হওয়ার মতো বিশ্ববিদ্যালয়ের পরিবেশ, খেলার মাঠ, বিভিন্ন কনভেনশন, পঞ্চাশটির অধিক ক্লাব, মেধা ও যোগ্যতাসম্পন্ন শিক্ষকমণ্ডলী রয়েছে এই ইউনিভার্সিটিতে।

আমিনুল ইসলাম শিক্ষার্থীদের উদ্দেশ্যে বলেন, ইংরেজিকে একটি বিষয় না ভেবে ইংরেজিতে প্রত্যেককে দক্ষতাসম্পন্ন হতে হবে। ইংরেজিতে দক্ষতা অর্জন করতে পারলে দেশে ও বিদেশে কর্মক্ষেত্র তৈরি, কর্মদক্ষতা অর্জন, গবেষণা ও অন্যান্য সকল কাজে সফলতা অর্জন করতে পারবে। আমাদের দেশের শিক্ষা ব্যবস্থায় তরুণ ও কিশোরদের সৃজনশীলতাকে মূল্যায়ন না করে মুখস্থবিদ্যাকে বেশি গুরুত্ব দেয়া হয়। যার কারণে শিশু কিশোরদের সৃজনশীলতা নষ্ট হয়ে যায়। তোমরা সবাই নিজেকে একজন কর্মদক্ষ উদ্ভাবক হিসেবে প্রতিষ্ঠিত করবে। তাহলেই আমাদের দেশ অনেক দূর এগিয়ে যাবে।

তিনি শিক্ষার্থীদের প্রাতিষ্ঠানিক শিক্ষার পাশাপাশি বিভিন্ন বিশেষায়িত প্রশিক্ষণের ওপর জোর দেন এবং শিক্ষার্থীদের চতুর্থ শিল্পবিল্পব পরবর্তী এআই’র সাথে উপযোগী হয়ে নিজেদের গড়ে তোলার আহ্বান জানান।

অনুষ্ঠানে বিশ্ববিদ্যালয়ের পাঁচটি অনুষদের অধীনে বিভিন্ন বিভাগের ১০৯ জন শিক্ষার্থীকে ডিন’স অ্যাওয়ার্ড প্রদান করা হয়।

#

সিরাজ/পবন/রানা/রফিকুল/জয়নুল/২০২৪/১৯০০ঘণ্টা

তথ্যবিবরণী নম্বর: ২০৭৯

**জলবায়ু বাজেটের সর্বোত্তম ব্যবহার নিশ্চিত করতে সরকার প্রতিশ্রুতিবদ্ধ**

**--- পরিবেশ উপদেষ্টা**

ঢাকা, ৩ পৌষ (১৮ ডিসেম্বর):

পরিবেশ, বন ও জলবায়ু পরিবর্তন এবং পানিসম্পদ উপদেষ্টা সৈয়দা রিজওয়ানা হাসান বলেছেন, জলবায়ু বাজেটের সর্বোত্তম ব্যবহারে সরকার প্রতিশ্রুতিবদ্ধ। জলবায়ু পরিবর্তন ট্রাস্ট ফান্ডের অর্থ বরাদ্দের গাইডলাইন হালনাগাদ করা হয়েছে এবং এবার সর্বোচ্চ সতর্কতার সঙ্গে অর্থ বরাদ্দ করা হয়েছে। তিনি বলেন, আন্তর্জাতিক সংস্থা থেকে প্রাপ্ত জলবায়ু ফান্ডের অর্থও যথাযথভাবে ব্যয় নিশ্চিত করতে হবে। কোন কোন খাতে অগ্রাধিকার দেওয়া উচিত তা নির্ধারণের কাজ চলছে। তিনি বলেন, কার্বন নিঃসরণ কমানো সম্ভব না হলে, আরো অর্থ ব্যয় করেও বৈশ্বিক ক্ষতি রোধ করা যাবে না।

আজ রাজধানীর বাংলাদেশ ইনস্টিটিউট অভ্ ইন্টারন্যাশনাল অ্যান্ড স্ট্র্যাটেজিক স্টাডিজ (বিআইএসএস)-এ আয়োজিত ‘বৈশ্বিক জলবায়ু আলোচনা: বাংলাদেশের অগ্রাধিকার ও চ্যালেঞ্জ’ শীর্ষক সেমিনারে প্রধান বক্তার বক্তব্যে পরিবেশ উপদেষ্টা এসব কথা বলেন।

সৈয়দা হাসান বলেন, বাংলাদেশের পরিবেশগত সমস্যা সমাধানে বিভিন্ন উদ্যোগ নেওয়া হচ্ছে। সবাইকে সঙ্গে নিয়ে কাজ করা হচ্ছে। নদী ও খাল ভরাট হলে অভিযোজন কার্যক্রম চালানো সম্ভব হবে না। উন্নয়ন পরিকল্পনা নতুন করে সাজাতে হবে এবং ভোগবাদী জীবনযাত্রা পরিত্যাগ করতে হবে। বায়ুদূষণ নিয়ন্ত্রণে একটি টাস্কফোর্স গঠন করা হয়েছে, যা শিগগিরই কাজ শুরু করবে। দূষণকারীদের বিরুদ্ধে ব্যবস্থা নেওয়া হচ্ছে এবং সিঙ্গেল-ইউজ প্লাস্টিকের ব্যবহার নিরুৎসাহিত করা হচ্ছে।

উপদেষ্টা আরো বলেন, আমাদের অগ্রাধিকার এখন সহিষ্ণুতা বাড়ানো, অভিযোজনের জন্য পর্যাপ্ত তহবিল নিশ্চিত করা এবং বৈশ্বিক প্রতিশ্রুতির বাস্তবায়নে স্বচ্ছতা নিশ্চিত করা। বাংলাদেশের মতো জলবায়ু ঝুঁকিপূর্ণ দেশগুলোর ক্ষেত্রে ন্যায়সঙ্গত ও সমতাভিত্তিক আলোচনার ওপর গুরুত্ব দিতে হবে। ঝুঁকিপূর্ণ জনগোষ্ঠীর কণ্ঠস্বর শুনতে হবে এবং উন্নত দেশগুলোর আর্থিক ও প্রযুক্তিগত প্রতিশ্রুতি বাস্তবায়ন নিশ্চিত করতে হবে।

সেমিনারে সভাপতিত্ব করেন বিআইএসএস’র চেয়ারম্যান এ এফ এম গাউসাল আজম সরকার। বক্তব্য রাখেন বিআইএসএস’র মহাপরিচালক মেজর জেনারেল ইফতেখার আনিস; বিআইএসএস’র সিনিয়র রিসার্চ ফেলো ড. সুফিয়া খানম, পল্লী কর্ম-সহায়ক ফাউন্ডেশনের ডেপুটি ম্যানেজিং ডিরেক্টর ড. ফজলে রাব্বি সাদেক আহমেদ, জাহাঙ্গীরনগর বিশ্ববিদ্যালয়ের অর্থনীতি বিভাগের অধ্যাপক শারমিন নীলর্মি, ইউএনএফসিসিসি-এর ওয়ারসো ইন্টারন্যাশনাল মেকানিজম ফর লস অ্যান্ড ড্যামেজের নির্বাহী সদস্য এডভোকেট এম এম হাফিজুল ইসলাম খান ।

সেমিনারে নীতিনির্ধারক, গবেষক, জলবায়ু বিশেষজ্ঞ এবং কূটনীতিকরা বৈশ্বিক জলবায়ু কূটনীতি নিয়ে আলোচনা করেন। আলোচনায় জলবায়ু অর্থায়নের ঘাটতি, লস অ্যান্ড ড্যামেজ মেকানিজমের অগ্রগতির ধীরগতি এবং বড় নির্গমনকারী দেশগুলোর শক্তিশালী প্রশমন লক্ষ্য নির্ধারণের প্রয়োজনীয়তার মতো গুরুত্বপূর্ণ বিষয়গুলো উঠে আসে।

#

দীপংকর/পবন/রানা/রফিকুল/জয়নুল/২০২৪/১৯৩০ঘণ্টা

Handout Number: 2078

**Government Committed to Optimal Use of Climate Budget  
 --- Environment Advisor**

Dhaka, 18 December:

Syeda Rizwana Hasan, Advisor to the Ministry of Environment, Forest, and Climate Change and the Ministry of Water Resources, emphasized the government’s commitment to ensuring the best use of the climate budget.

Speaking at a seminar titled “Global Climate Negotiation Challenges and Priorities for Bangladesh” organized by the Bangladesh Institute of International and Strategic Studies (BIISS) in the capital on Wednesday, she highlighted several critical issues in climate governance and Bangladesh’s priorities.

She noted that the guidelines for allocating the Climate Change Trust Fund have been updated, with funds distributed more cautiously than ever. She also stressed that international climate funds must be utilized properly to achieve meaningful outcomes. Ongoing efforts aim to identify priority sectors for climate investments. However, she warned that without reducing carbon emissions, global environmental damage cannot be mitigated, regardless of increased spending.

The Advisor highlighted that various initiatives are being implemented to address Bangladesh’s environmental challenges. We must rethink development strategies. If rivers and canals are filled, how can adaptation efforts succeed? Abandoning a consumerist lifestyle is necessary, she remarked. She added that a task force has been formed to control air pollution, which will soon begin its activities. Measures are also being taken against polluters, and the use of single-use plastics is being discouraged.

She called for a focus on enhancing resilience, securing adequate adaptation funding, and ensuring transparency in fulfilling global commitments. She also urged equitable negotiations at global forums to amplify the voices of vulnerable communities and ensure developed nations fulfill their financial and technological commitments.

The seminar featured insights from key speakers, including Ambassador AFM Gousal Azam Sarker, Chairman of BIISS, and Major General Iftekhar Anis, Director General of BIISS. Included:

The seminar brought together policymakers, researchers, climate experts, and diplomats to discuss pressing issues, including inadequate climate finance, slow progress on loss and damage mechanisms, and the need for stronger mitigation targets from major emitters.

#

Dipankar/Paban/Rana/Rafiqul/Joynul/2024/1700 hour

**তথ্যবিবরনী নম্বর: ২০৭৭**

**জাপানে আন্তর্জাতিক অভিবাসী দিবস ও জাতীয় প্রবাসী দিবস উদ্‌যাপিত**

টোকিও, ১৮ ডিসেম্বর ২০২৪

জাপানের টোকিওতে বাংলাদেশ দূতাবাসের উদ্যোগে ‘আন্তর্জাতিক অভিবাসী দিবস ২০২৪’ ও ‘জাতীয় প্রবাসী দিবস ২০২৪’ উপলক্ষ্যে আজ এক আলোচনা সভার আয়োজন করা হয়েছে। অনুষ্ঠানে অন্যান্যের মধ্যে জাপানে কর্মী প্রেরণকারী সংস্থাসমূহের প্রতিনিধি, রেমিট্যান্স হাউজের মালিক ও প্রতিনিধি, জাপানে কর্মরত টেকনিক্যাল ইন্টার্ন, স্পেসিফাইড স্কিল্ড ওয়ার্কার ও ল্যাংগুয়েজ স্কুল থেকে আগত ছাত্র ও দূতাবাসের কর্মকর্তারা অংশগ্রহণ করেন। অনুষ্ঠানে **রাষ্ট্রপতি**, **প্রধান উপদেষ্টা**, **পররাষ্ট্র উপদেষ্টা এবং প্রবাসী কল্যাণ ও বৈদেশিক কর্মসংস্থান বিষয়ক উপদেষ্টার বাণী পাঠ করা হয়।**

**আলোচনা সভায় জাপানে নিযুক্ত বাংলাদেশের রাষ্ট্রদূত মোঃ দাউদ আলী বলেন**, **সরকারের সঠিক পদক্ষেপ ও ব্যবস্থাপনায় এবং নিরাপদ**, **নিয়মতান্ত্রিক ও নিয়মিত অভিবাসনের ফলে দেশের জনসংখ্যা আজ জনসম্পদে পরিণত হয়েছে। বিশ্বের ১৭০ টির অধিক দেশে বিপুল সংখ্যক বাংলাদেশি সুনামের সাথে কাজ করছে। রাষ্ট্রদূত বাংলাদেশের অর্থনীতিতে গুরুত্বপূর্ণ অবদানের জন্য রেমিট্যান্স যোদ্ধাদের ধন্যবাদ ও কৃতজ্ঞতা জানান এবং** বাংলাদেশ থেকে বেশি বেশি কর্মী আনা ও বৈধ পথে রেমিট্যান্স প্রেরণের জন্য সভায় অংশগ্রহণকারীদের প্রতি তিনি আহ্বান জানান।

#

ইমরানুল/ফাতেমা/রবি/সুবর্ণা/লিখন/২০২৪/২.৩০ ঘণ্টা

তথ্যবিবরণী নম্বর: ৫২

টেলিভিশন চ্যানেলে স্ক্রল আকারে প্রচারের জন্য

**সকল ইলেকট্রনিক মিডিয়া**

ঢাকা, ৩ পৌষ (১৮ ডিসেম্বর):

সরকারি-বেসরকারি টিভি চ্যানেলসহ অন্যান্য ইলেকট্রনিক মিডিয়ায় নিম্নোক্ত বার্তাটি স্ক্রল আকারে প্রচারের জন্য অনুরোধ করা হলো:

**মূলবার্তা :**

সম্প্রতি উদ্ভূত পরিস্থিতি মোকাবিলায় জনশৃঙ্খলা রক্ষার্থে আজ বিকাল ২ টা হতে কামারপাড়া, আব্দুল্লাহপুর, উত্তরা সেক্টর-১০ এবং তৎসংলগ্ন তুরাগ নদীর দক্ষিণ-পশ্চিম এলাকায় যেকোন প্রকার সভা-সমাবেশ, মিছিল, শোভাযাত্রা, বিক্ষোভ ইত্যাদি পরবর্তী নির্দেশ না দেয়া পর্যন্ত নিষিদ্ধ করা হয়েছে-ঢাকা মেট্রোপলিটন পুলিশ হেডকোয়ার্টার্স।

#

সাজ্জাত/ফাতেমা/রবি/সুবর্ণা/আসমা/২০২৪/১৪১৪ ঘণ্টা

তথ্যবিবরণী নম্বর: ২০৭৬

সম্প্রতি উদ্ভূত পরিস্থিতি মোকাবিলায়

**কামারপাড়া, আব্দুল্লাহপুর, উত্তরা সেক্টর-১০ এবং তৎসংলগ্ন তুরাগ নদীর দক্ষিণ-পশ্চিম এলাকায় সমাবেশ নিষিদ্ধ**

ঢাকা, ৩ পৌষ (১৮ ডিসেম্বর):

সম্প্রতি উদ্ভূত পরিস্থিতি মোকাবিলায় জনশৃঙ্খলা রক্ষার্থে আজ বিকাল ২ টা হতে কামারপাড়া, আব্দুল্লাহপুর, উত্তরা সেক্টর-১০ এবং তৎসংলগ্ন তুরাগ নদীর দক্ষিণ-পশ্চিম এলাকায় যেকোন প্রকার সভা-সমাবেশ, মিছিল, শোভাযাত্রা, বিক্ষোভ ইত্যাদি পরবর্তী নির্দেশ না দেয়া পর্যন্ত নিষিদ্ধ করা হয়েছে। ঢাকা মেট্রোপলিটন পুলিশ অর্ডিন্যান্স (অর্ডিন্যান্স নং-III/৭৬) এর ২৯ ধারায় অর্পিত ক্ষমতাবলে এ আদেশ দেয়া হয়।

ঢাকা মেট্রোপলিটন পুলিশ হেডকোয়ার্টার্সের এক গণবিজ্ঞপ্তির মাধ্যমে এ তথ্য জানানো হয়েছে।

#

সাজ্জাত/ফাতেমা/রবি/সুবর্ণা/আসমা/২০২৪/১৪১৪ ঘণ্টা

**তথ্যবিবরণী নম্বর: ২০৭৫**

বাংলাদেশ সরকার ও এডিবির **মধ্যে ৬০০ মিলিয়ন ডলারের ঋণচুক্তি স্বাক্ষরিত**

**ঢাকা, ৩ পৌষ (১৮ ডিসেম্বর):**

**বাংলাদেশ সরকার ও এশীয় উন্নয়ন ব্যাংক (এডিবি)-এর মধ্যে ‘**Strengthening Economic Management and Governance Program, Subprogram’ **শীর্ষক কর্মসূচির জন্য ৬০০ মিলিয়ন মার্কিন ডলারের ঋণচুক্তি আজ ঢাকায় স্বাক্ষরিত হয়েছে। বাংলাদেশ সরকারের পক্ষে অর্থনৈতিক সম্পর্ক বিভাগের সচিব   
মোঃ শারিয়ার কাদের ছিদ্দিকী এবং এডিবি’র পক্ষে বাংলাদেশ আবাসিক মিশনের অফিসার ইন চার্জ** Jiangbo Ning এ **ঋণচুক্তিতে স্বাক্ষর করেন। এসময় বাংলাদেশ সরকারের ও এডিবি'র ঊর্ধ্বতন কর্মকর্তাবৃন্দ উপস্থিত ছিলেন।**

**ঋণচুক্তি অনুযায়ী কর্মসূচির প্রধান নীতি সংস্কারের ক্ষেত্রসমূহ হলো আর্থিক ব্যবস্থাপনা শক্তিশালীকরণ, রাষ্ট্রীয় মালিকানাধীন সংস্থাসমূহের ব্যবস্থাপনা ও বিনিয়োগের পরিবেশ উন্নীতকরণ এবং বাণিজ্য নীতি ও লজিস্টিকস শক্তিশালীকরণ।**

**#**

**রুমানা/ফাতেমা/রবি/সুবর্ণা/মাসুম/২০২৪/১০১০ ঘণ্টা**

তথ্যবিবরণী নম্বর : ২০৭৪

**জুলাই গণ-অভ্যুত্থান অধিদপ্তর প্রতিষ্ঠার লক্ষ্যে আন্ত:মন্ত্রণালয় সভা অনুষ্ঠিত**

ঢাকা, ৩ পৌষ (১৮ ডিসেম্বর) :

মুক্তিযুদ্ধ বিষয়ক মন্ত্রণালয়ের আওতায় ‘জুলাই গণ-অভ্যুত্থান অধিদপ্তর’ প্রতিষ্ঠার লক্ষ্যে আজ আন্ত:মন্ত্রণালয়ের এক সভা অনুষ্ঠিত হয়েছে। মুক্তিযুদ্ধ বিষয়ক উপদেষ্টা ফারুক ই আজম, বীর প্রতীক মন্ত্রণালয়ের সভাকক্ষে অনুষ্ঠিত এ সভায় সভাপতিত্ব করেন।

জুলাই গণ-অভুত্থানের ইতিহাস ও স্মৃতি সংরক্ষণ, গণ-অভ্যূত্থানে শহীদদের পরিবার এবং আহত   
ছাত্র-জনতার পুনর্বাসনসহ গণ-অভ্যুত্থানের আদর্শ ও চেতনাকে রাষ্ট্রীয় ও জাতীয় জীবনে সুপ্রতিষ্ঠিত করাই হবে এ অধিদপ্তরের উদ্দেশ্য।

সভায় মন্ত্রিপরিষদ বিভাগ, জনপ্রশাসন মন্ত্রণালয়, অর্থ বিভাগ, আইন ও বিচার বিভাগ, পররাষ্ট্র মন্ত্রণালয়, জননিরাপত্তা বিভাগ, লেজিসলেটিভ ও সংসদ বিষয়ক বিভাগ, তথ্য ও সম্প্রচার মন্ত্রণালয়, স্বাস্থ্য সেবা বিভাগ, স্বাস্থ্য শিক্ষা ও পরিবার কল্যাণ বিভাগ, স্থানীয় সরকার বিভাগ, শিক্ষা মন্ত্রণালয়, সমাজ কল্যাণ মন্ত্রণালয়, গৃহায়ন ও গণপূর্ত মন্ত্রণালয়, যুব ও ক্রীড়া মন্ত্রণালয়, সংস্কৃতি বিষয়ক মন্ত্রণালয় এবং মহিলা ও শিশু বিষয়ক মন্ত্রণালয়ের প্রতিনিধিগণ উপস্থিত ছিলেন। এছাড়া, মুক্তিযুদ্ধ বিষয়ক মন্ত্রণালয়ের সচিব ইসরাত চৌধুরীসহ মন্ত্রণালয়ের ঊর্দ্ধতন কর্মকর্তাগণ সভায় উপস্থিত ছিলেন।

 #

এনায়েত/ফাতেমা/রবি/সুবর্ণা/মানসুরা/২০২৪/১৪০৫ ঘণ্টা

Handout Number: 2073

**Bangladesh Permanent Representative Ambassador Muhith**

**paid farewell call on UN Secretary General**

New York, 18 December:

Permanent Representative of Bangladesh to the United Nations Ambassador Muhammad Abdul Muhith paid farewell call on the UN Secretary General António Guterres in the UN Headquarters yesterday.

During the meeting, the Permanent Representative discussed about the all-stakeholder high-level International Conference on Rohingya in the first quarter of 2025, as decided by the UN member states in the resolution adopted recently by consensus in the 79th session of UN General Assembly. Ambassador Muhith sought Secretary General’s necessary cooperation in organizing a result-oriented conference which would review the overall crisis in order to propose a comprehensive, concrete and time-bound plan for a sustainable resolution of the crisis, including voluntary, safe and dignified return of Rohingya Muslims to Myanmar. UN Secretary General expressed his deep concern over the plight of the Rohingyas and highly commended Bangladesh for sheltering the displaced Rohingyas. He assured UN’s full support for the high-level conference in 2025 and emphasized the success of the conference towards finding an early and durable solution to the crisis.

Ambassador Muhith briefed the UN Secretary General about the formation of the six reform commissions by the Interim Government of Bangladesh in the areas of public administration, Anti-Corruption Commission, judiciary, police, the electoral system, and the constitution, in the lead up to holding a free, fair and credible general election in Bangladesh.

UN Secretary General highly appreciated Ambassador Muhith for his outstanding contributions as a PR of Bangladesh to the UN and expected that Bangladesh would benefit from his long experience and expertise in multilateralism in the coming years. On behalf of Hon’ble Chief Adviser Professor Muhammad Yunus, Ambassador Muhith extended invitation to the Secretary General to visit Bangladesh at a convenient time in 2025 to see by himself the transformation Bangladesh is going through. The Secretary General reiterated his full support for the Interim Government headed by Professor Muhammad Yunus. He also expressed hope that Bangladesh will continue its active role to promote multilateralism in the UN system, particularly in addressing the global challenges such as climate change, development, international peace and security, food and water insecurity, etc.

In the farewell call, the officials from Bangladesh Permanent Mission to the UN and the Executive Office of the Secretary General were present.

Ambassador Muhith, a career diplomat and former Bangladesh Ambassador to Austria and Denmark, joined the Bangladesh Permanent Mission in New York in August 2022. During his tenure, he served as the President of the Executive Board of UNDP/UNFPA/UNOPS for 2024, Chair of the Second Committee (Economic and Financial) of UN General Assembly for its 79th Session, Chair of UN Peacebuilding Commission for 2022 and Vice Chair for 2023, and President of Executive Board of UN Women for 2022. He has been elected as a member of the prestigious International Civil Service Commission (ICSC) for 2025-2028 in a heavily contested election held in November this year at the UN Headquarters in New York.

#

Mission New York/Fatema/Subarna/Masum/2024/1000 hour

**তথ্যবিবরণী নম্বর: ২০৭২**

কানাডায় মহান বিজয় দিবস উদ্‌যাপিত

**টরন্টো (কানাডা), (১৮ ডিসেম্বর):**

**কানাডার টরন্টোতে ১৬ই ডিসেম্বর বাংলাদেশ কনস্যুলেট জেনারেলে, যথাযোগ্য মর্যাদা ও উৎসাহ উদ্দীপনার মধ্য দিয়ে বাঙালি জাতির গৌরবোজ্জ্বল দিন ‘মহান বিজয় দিবস’ উদ্‌যাপন করা হয়েছে। বাংলাদেশ হাউসে জাতীয় পতাকা উত্তোলনের মধ্য দিয়ে দিবসের কর্মসূচি শুরু হয় এবং এরপর আমন্ত্রিত অতিথিবৃন্দের অংশগ্রহণে কনস্যুলেট প্রাঙ্গনে এক আলোচনা সভা অনুষ্ঠিত হয়। মুক্তিযুদ্ধের লাখ শহিদ এবং জুলাই-আগস্ট ছাত্র জনতার গণ-অভ্যুত্থানে নিহত শহিদদের স্মরণে এক মিনিট নিরবতা পালন, রাষ্ট্রপতি, প্রধান উপদেষ্টা ও পররাষ্ট্র উপদেষ্টার বাণী পাঠ এবং বিশেষ মোনাজাত করা হয় ।**

**বিজয়ের এ মহান দিনে উপস্থিত বক্তাগণ গভীর শ্রদ্ধার সাথে স্মরণ করেন বীর মুক্তিযোদ্ধা এবং দুই লাখ মা-বোনকে যাদের মহান আত্মত্যাগের বিনিময়ে আমরা পেয়েছি স্বাধীন সার্বভৌম বাংলাদেশ। মুক্তিযুদ্ধের এ চেতনা ধারন করে দেশের সার্বভৌমত্ব রক্ষার শপথ নিতে হবে। আমাদের দেশকে বৈষম্যমুক্ত, দুর্নীতিমুক্ত, উন্নত ও সমৃদ্ধ করতে সকলে একসাথে কাজ করার দৃঢ় প্রত্যয় ব্যক্ত করা হয়।**

**অনুষ্ঠানে ভারপ্রাপ্ত কনসাল জেনারেল, বাংলাদেশী ডায়াস্পোরার আমন্ত্রিত অতিথিবৃন্দ, বিভিন্ন রাজনৈতিক, সামাজিক ও পেশাজীবী সংগঠনের সদস্যবৃন্দ, স্থানীয় ব্যবসায়ী নেতৃবৃন্দ, সাংবাদিক ও গণমাধ্যম ব্যক্তিবর্গ এবং কনস্যুলেটের কর্মচারীবৃন্দ উপস্থিত ছিলেন।**

**#**

**মিশন কানাডা/ফাতেমা/রবি/সুবর্ণা/মাসুম/২০২৪/১০৩৫ ঘণ্টা**